b"\n_START_ARTICLE_\nVyazemsky\n_START_SECTION_\nKasaysayan\n_START_PARAGRAPH_\nUnang itinatag ang lungsod noong 1895 bilang isang pamayanan noong itinatayo ang daambakal sa pagitan ng Khabarovsk at Vladivostok, na kalauna'y naging pinakasilangang bahagi ng Trans-Siberian Railway. Unang pinangalanang Vyazemskaya (\xd0\x92\xd1\x8f\xcc\x81\xd0\xb7\xd0\xb5\xd0\xbc\xd1\x81\xd0\xba\xd0\xb0\xd1\x8f) ang pamayanan at estasyong daambakal, mula kay Orest Vyazemsky na punong inhinyero ng nabanggit na bahagi ng daambakal._NEWLINE_Ginawaran ito ng katayuang pampamayanang uring-urbano (urban-type settlement) noong 1938, at katayuang panlungsod noong 1951.\n_START_SECTION_\nEkonomiya\n_START_PARAGRAPH_\nDumedepende ang ekonomiya ng Vyazemsky sa paggawa ng tabla, pagkain, at mga materyales pangkonstruksiyon, gayundin sa trapiko ng riles ng Trans-Siberian Railway.\n_START_SECTION_\nTransportasyon\n_START_PARAGRAPH_\nPinaglilingkuran ang lungsod ng estasyong daambakal ng Vyazemskaya sa Trans-Siberian Railway. Dulo rin ito ng mga dekuryenteng tren na pangnaik at pangkomyuter mula Khabarovsk. Matatagpuan din ito sa mabilisang daanan ng M60."